বিএপিএস শ্রী স্বামীনারায়ণ মন্দির টরন্টো
বিএপিএস শ্রী স্বামীনারায়ণ মন্দির হল একটি ঐতিহ্যবাহী হিন্দু মন্দির, যা বিএপিএস স্বামীনারায়ণ সংস্থা দ্বারা কানাডার টরন্টো, অন্টারিও ইটোবিকোকতে নির্মিত হয়েছিল। এটি কানাডায় সবচেয়ে বড় হিন্দু মন্দির। মহন্ত স্বামী মহারাজ নেতৃত্বাধীন বিএপিএস স্বামীনারায়ণ সংস্থা, হিন্দুধর্মের স্বামীনারায়ণ শাখার মধ্যে একটি বিশ্বব্যাপী আধ্যাত্মিক সংস্থা । মন্দিরটি ১৮ মাসে নির্মিত হয়েছিল এবং এতে হাতে খোদাই করা ইতালীয় কারারা মার্বেল, তুর্কি চুনাপাথর এবং ভারতীয় গোলাপী পাথরের ২৪,০০০ টুকরা রয়েছে। প্রাচীন হিন্দু ধর্মগ্রন্থে বর্ণিত নির্দেশিকা অনুসারে এটি নির্মিত হয়েছিল। এর মাঠটি ১৮ একর জুড়ে বিস্তৃত এবং মন্দির ছাড়াও একটি হাভেলি এবং হেরিটেজ মিউজিয়াম আছে। প্রতিদিন এটি দর্শনার্থীদের ও পূজার জন্য খোলা থাকে। ২০১৭ সালের জুলাইয়ে, মন্দিরটি তার ১০ বছর পূর্তি উদযাপন করেছে।